Előterjesztés Zalakaros Város Önkormányzat Képviselőtestülete 2023. szeptember 21-i ülésére

Tárgy: Téli igazgatási szünet elrendelése

Előterjesztést készítette: Torma László aljegyző

Tisztelt Képviselőtestület!
	
[bookmark: _Hlk113881682][bookmark: _Hlk144719045][bookmark: _Hlk119655696]A 2023. évi téli igazgatási szünet elrendeléséről szóló 407/2023. (VIII. 30.) Korm. rendeletben a Kormány az igazgatási szünetről szóló 2023. évi XXVI. törvény 1.  § (1) bekezdése szerinti felhatalmazás alapján kormányzati igazgatási szünetet rendelt el valamennyi, kormányzati igazgatási szervre, 2023. december 27. napjától 2024. január 1. napjáig.
A hivatkozott törvény 7.§-a rendelkezik a helyi önkormányzatok hivatalaira alkalmazandó szabályokról:
2023. évi XXVI. törvény az igazgatási szünetről
7. § (1) Az 1. § (1) bekezdése szerinti kormányrendeletben meghatározott időszakra igazgatási szünetet rendelhet el
a) a települési önkormányzat képviselő-testületének polgármesteri hivatala, közös önkormányzati hivatala és a közterület-felügyelet tekintetében a települési önkormányzat képviselő-testülete,
…
(3) Az (1) bekezdés szerinti esetben az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni.
…
11. §
d) a 7. § (1) bekezdése szerinti esetben az igazgatási szünet elrendeléséről szóló határozatot – a 7. § (3) bekezdésében foglaltaktól eltérően – az a) pont szerinti kormányrendelet kihirdetésétől számított 90 napon belül kell a helyben szokásos módon közzétenni.

A határozat meghozatalának és közzétételének végső határideje: 2023. november 28.

[bookmark: _Hlk119655839]Az igazgatási szünet időtartama alatt - a foglalkoztatottak vonatkozásában az igazgatási szünet alatti munkavégzés munkáltatói jogkör gyakorlója általi elrendelése kivételével - a helyi önkormányzat képviselőtestületének hivatala feladatait nem látja el, és az ügyfélfogadás nem működik.
[bookmark: _Hlk119655576]Az előterjesztés javasolja a képviselőtestület számára az energiával való felelős gazdálkodás érdekében a 2023. december 27. napjától 2024. január 1. napjáig tartó időszakra az igazgatási szünet elrendelését, azzal, hogy a születések és a halálesetek anyakönyvezésére a két ünnep közötti időszakban 1 napon 8-12 óra között az önkormányzati hivatal biztosítja az ügyintézést.

Határozati javaslat:
[bookmark: _Hlk119656102]1./ Zalakaros Város Önkormányzat Képviselőtestülete az igazgatási szünetről szóló 2023. évi XXVI. törvény 7.  § (1) bekezdés a) pontja szerinti felhatalmazás alapján az energiával való felelős gazdálkodás érdekében 2023. december 27. napjától 2024. január 1. napjáig tartó időszakra a Zalakarosi Közös Önkormányzati Hivatalnál igazgatási szünetet rendel el. Az igazgatási szünet időtartama alatt a Zalakarosi Közös Önkormányzati Hivatal a feladatait nem látja el, és az ügyfélfogadás nem működik, az alábbi kivétellel:
- a születések és halálesetek anyakönyvezése miatt a Zalakarosi Közös Önkormányzati Hivatal ügyeletet tart az alábbi időpontban:
2023. december 28. (csütörtök) 8-12 óra között
2./ Zalakaros Város Önkormányzat Képviselőtestülete felkéri a polgármestert és a jegyzőt, hogy az igazgatási szünet elrendeléséről szóló határozatról november 28-ig értesítse a lakosságot.
Határidő: 2023. november 28.
Felelős: Novák Ferenc polgármester


Zalakaros, 2023. szeptember 4.		                    
                                                                                                      	           Novák Ferenc
					        				polgármester

 
